Jüri Tedrema

Jüri Tedrema (21. veebruar 1929 Raasiku vald, Harjumaa – 1. august 1995 Tartu) oli eesti loomaarstiteadlane.

Ta lõpetas aastal 1948 Tallinna 2. Keskkooli, 1953 Eesti Põllumajandusakadeemia (EPA) veterinaariateaduskonna, 1956 samas aspirantuuri, sai 1958 veterinaariakandidaadi kraadi väitekirjaga „Aknapilukaudse ventilatsiooniga sigalate mikrokliima ja selle reguleerimine”.

Tedrema oli aastatel 1956–1957 EPA füsioloogia ja loomatervishoiu kateedri vanemlaborant, 1957–1961 assistent, 1961–1963 vanemõpetaja, 1963–1976 dotsent, 1976–1994 patoloogilise anatoomia, parasitoloogia ja loomatervishoiu kateedri dotsent, 1994–1995 EPMÜ teraapia instituudi dotsent. Tema uurimisvaldkond oli loomapidamishoonete, peamiselt sigalate mikrokliima ja söötade kvaliteet, sigalate ventilatsioonisüsteemide täiustamine ja mikrokliima optimeerimine. Ta avaldas 36 teaduspublikatsiooni.

 Viited 

 Välislingid 

 Jüri Tedrema 50 Põllumajanduse Akadeemia, 22. veebruar 1979

Kategooria:Eesti loomaarstiteadlased
Kategooria:Eesti Maaülikooli õppejõud
Kategooria:Tallinna Reaalkooli vilistlased
Kategooria:Eesti Maaülikooli vilistlased
Kategooria:Maarja kalmistule maetud
Kategooria:Sündinud 1929
Kategooria:Surnud 1995